送蒙齋赴召六首  其四
作者：包恢
朝代：宋

paragraphs: 扶顛而持危，在天下大勢。
撥亂而存亡，在國家大計。
一司一事間，未足繫興替。
馬援爲郡守，尚不屑煩細。
惟大姓黠羌，不容有違戾。
况爲公與卿，不思大經濟。
今大姓黠羌，幾倍過漢世。
中有根木存，猶在加護衛。
大都如弈棋，敗局如已逝。
如有一勝著，敗乃以勝繼。
巽當知衡權，是乃德之制。
果哉末之難，圓神妙龜筮。
願言其吉凶，大闢天地閉。